लाडनूं (नागौर). लाडनूं में एक 13 साल की मासूम ने 64 साल के बुजुर्ग पर दुष्कर्म करने का आरोप लगाया और बताया कि दुष्कर्म करने के बाद आरोपी उसे किसी को बताने पर जान से मारने की धमकियां देता था। 64 साल के एक बुजुर्ग ने 4 साल पहले दिल्ली से 9 साल की मासूम को घर का काम कराने के लिए खरीदा।
पुलिस आरोपी को हिरासत में लेकर पूछताछ कर रही है। उसने लाडनूं के तेरापंथ सभा के अध्यक्ष सुपारसमल बैद (64) पर आरोप लगाया और बताया कि बुजुर्ग ने उसके साथ कई बार दुष्कर्म किया। बालिका ने पुलिस को बताया कि वह आसाम की रहने वाली है तथा दिल्ली में चार साल पहले आरोपी सुपारसमल बैद उसे प्लेसमेंट एजेंसी से खरीद कर लेकर आया था। तब से वह उनके पास उनके घर रहती है तथा उनके घरेलू काम करती है। सोमवार दोपहर करीब पौने 12 बजे मासूम किसी तरह घर से निकल कर बस स्टैंड पहुंच गई और जोर-जोर से बिलख रही थी, कुछ देर में बुजुर्ग भी मौके पर पहुंच गया और किशोरी को जबरन अपने साथ ले जाने का प्रयास किया, मगर वहां मौजूद लोगों को शक हुआ तो उन्होंने बुजुर्ग को रोक लिया, कुछ ही देर में गश्त कर रही पुलिस भी मौके पर पहुंच गई, पुलिस किशोरी और बुजुर्ग दोनों को थाने ले गई, जब थाने पहुंचे तो किशोरी की बात सुनकर पुलिस दंग रह गई। पुलिस मामले की गंभीरता से जांच कर रही है।
hin_Deva hin_Deva